सीकर। पॉलीटेक्निक से इंजीनियरिंग डिप्लोमा करने वाले स्टूडेंट्स को जेईई मेंस परीक्षा के बगैर ही कुछ कोर्स में सीधे दाखिला मिल जाएगा। सीबीएसई ने इन स्टूडेंट्स को राहत देते हुए नए निर्देश जारी कर दिए हैं।
इन निर्देश के मुताबिक एआईसीटीई (ऑल इंडिया काउंसिल ऑफ टेक्निकल एजुकेशन) से एप्रूव्ड संस्थानों से पॉलीटेक्निक और इंजीनियरिंग डिप्लोमा और जेईई मेन 2013 की परीक्षा दे चुके हैं, उन्हें कुछ कोर्स में सीधे एडमिशन मिल सकेगा। ऐसे स्टूडेंट्स इंजीनियरिंग, टेक्नोलॉजी, आर्किटेक्चर और फॉर्मेसी कोर्स में लेटरल एंट्री के जरिए एडमिशन ले सकते हैं। इसके लिए डिप्लोमा में कम से कम 45 प्रतिशत मार्क्स होना जरूरी है। रिजर्व कैटेगरी के लिए 40 प्रतिशत की योग्यता निर्धारित की गई है।
स्टूडेंट इंजीनियरिंग और फॉर्मेसी के चार साल के कोर्स और आर्किटेक्चर के पांच साल के डिग्री कोर्स में दूसरे साल में लेटरल एंट्री के साथ एडमिशन ले सकते हैं। स्टूडेंट के पास डिप्लोमा होने पर इन कोर्सो में एडमिशन के लिए उन्हें कोई एंट्रेंस एग्जाम नहीं देना होगा। स्टूडेंट क्लास 12 के स्कोर के आधार पर भी इन कोर्सो में फस्र्ट ईयर में प्रवेश ले सकते हैं।
hin_Deva hin_Deva hin_Deva